ওশাদা ফার্নান্দো

বোদিয়াবাদুগে ওশাদা পিয়ুমল ফার্নান্দো (সিংহলি: අසාද් ප්‍රනාන්දු; জন্ম: ১৫ এপ্রিল, ১৯৯২) কলম্বো এলাকায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে সকল স্তরের আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর শ্রীলঙ্কান ক্রিকেটে চিল মেরিয়ান্স ক্রিকেট ক্লাব, কোল্টস ক্রিকেট ক্লাব, মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, লেগ ব্রেক বোলিংয়ে পারদর্শী ওশাদা ফার্নান্দো। ২০১১ সাল থেকে ওশাদা ফার্নান্দো’র প্রথম-শ্রেণীর খেলোয়াড়ী জীবন চলমান রয়েছে। ২০১০-১১ মৌসুমের প্রিমিয়ার ট্রফি প্রতিযোগিতায় কোল্টস দলের সদস্যরূপে ১ এপ্রিল, ২০১১ তারিখে প্রথম-শ্রেণীর ক্রিকেটে ওশাদা ফার্নান্দো’র অভিষেক ঘটে। মার্চ, ২০১৮ সালে সুপার ফোর প্রভিন্সিয়াল টুর্নামেন্টে গালে দলের পক্ষে খেলার জন্যে তাকে অন্তর্ভুক্ত করা হয়। আগস্ট, ২০১৮ সালে একই দলের পক্ষে এসএলসি টুয়েন্টি২০ টুর্নামেন্টের জন্যে সদস্য হন। ২০১৮-১৯ মৌসুমের প্রিমিয়ার লীগ টুর্নামেন্টে দলের সর্বোচ্চ রান সংগ্রাহক হন। নয় খেলায় অংশ নিয়ে ছয়টি শতরান সহযোগে ১১৮১ রান সংগ্রহ করেন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে ডাম্বুলা দলের পক্ষে খেলার জন্যে তাকে দলে অন্তর্ভুক্ত করা হয়। সমগ্র খেলোয়াড়ী জীবনে ছয়টিমাত্র টেস্ট, ছয়টিমাত্র একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন ওশাদা ফার্নান্দো। ১৩ ফেব্রুয়ারি, ২০১৯ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২৭ জানুয়ারি, ২০২০ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি। ফেব্রুয়ারি, ২০১৯ সালে শ্রীলঙ্কার পক্ষে আন্তর্জাতিক ক্রিকেটে অভিষেক ঘটে তার। ২০১৮-১৯ মৌসুমে দক্ষিণ আফ্রিকা সফরকে ঘিরে ফেব্রুয়ারি, ২০১৯ সালে শ্রীলঙ্কার টেস্ট দলের সদস্যরূপে তাকে অন্তর্ভুক্ত করা হয়। ১৩ ফেব্রুয়ারি, ২০১৯ তারিখে ডারবানে সিরিজের প্রথম টেস্টে স্বাগতিক দক্ষিণ আফ্রিকার বিপক্ষে অনুষ্ঠিত খেলায় তার অভিষেক পর্ব সম্পন্ন হয়। পোর্ট এলিজাবেথে অনুষ্ঠিত দ্বিতীয় খেলায় ওশাদা ফার্নান্দো প্রথম অর্ধ-শতরানের সন্ধান পান। কুশল মেন্ডিসের সাথে ২১৩ বলে ১৬৩ রানের নিরবচ্ছিন্ন জুটি গড়ে দলকে ৮ উইকেটে জয় এনে দেন। তিনি ১০৬ বলে ৭৫ রানের অপরাজিত ইনিংস খেলেন ও মেন্ডিস করেন ১১০ বলে ৮৪ রান। এ জয়ের ফলে শ্রীলঙ্কা দল ২-০ ব্যবধানে সিরিজ জয় করে। এছাড়াও, দক্ষিণ আফ্রিকার মাটিতে এটিই শ্রীলঙ্কার প্রথম টেস্ট সিরিজ জয় ছিল। একই মাসের শেষদিকে স্বাগতিক দক্ষিণ আফ্রিকার বিপক্ষে ওডিআই সিরিজ খেলার উদ্দেশ্যে তাকে শ্রীলঙ্কা দলে রাখা হয়। ৩ মার্চ, ২০১৯ তারিখে জোহেন্সবার্গে সিরিজের প্রথম ওডিআইয়ে অভিষেক পর্ব সম্পন্ন হয় তার। সেপ্টেম্বর, ২০১৯ সালে স্বাগতিক পাকিস্তানের বিপক্ষে টুয়েন্টি২০ আন্তর্জাতিক খেলার লক্ষ্যে তাকে শ্রীলঙ্কার টি২০আই দলের সদস্যরূপে অন্তর্ভুক্ত করা হয়। ৯ অক্টোবর, ২০১৯ তারিখে লাহোরে সিরিজের তৃতীয় টি২০আইয়ে পাকিস্তানের বিপক্ষে তার অভিষেক ঘটে। দিবা-রাত্রির ঐ খেলায় ৭৮ রানের অপরাজিত ইনিংস খেলে পাকিস্তানকে ১৩ রানে পরাভূত করতে সহায়তা করেন ও ওয়ানিদু হাসারাঙ্গা’র সহযোগিতায় ৩-০ ব্যবধানে হোয়াইটওয়াশ করে সফরকারী শ্রীলঙ্কা দল। এ পর্যায়ে ওশাদা ফার্নান্দো অভিষেকে যে-কোন শ্রীলঙ্কান ব্যাটসম্যানদের মধ্যে সর্বোচ্চ রান করেন। এছাড়াও, টি২০আই খেলায় শ্রীলঙ্কার প্রথম অভিষেকধারী খেলোয়াড় হিসেবে প্রথম অর্ধ-শতরানের ইনিংস খেলেন। ডিসেম্বর, ২০১৯ সালে পাকিস্তানের বিপক্ষে টেস্টে তার প্রথম শতরানের ইনিংস খেলেন। তাসত্ত্বেও প্রতিপক্ষীয় দল জয়লাভ করে। "Premier League Tournament Tier A at Colombo, Apr 1-3 2011"। ESPN Cricinfo। সংগ্রহের তারিখ ২৯ ডিসেম্বর ২০১৭।  "Cricket: Mixed opinions on Provincial tournament"। Sunday Times (Sri Lanka)। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "All you need to know about the SL Super Provincial Tournament"। Daily Sports। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "SLC T20 League 2018 squads finalized"। The Papare। সংগ্রহের তারিখ ১৬ আগস্ট ২০১৮।  "Premier League Tournament Tier A, 2018/19: Most runs"। ESPN Cricinfo। সংগ্রহের তারিখ ১০ ফেব্রুয়ারি ২০১৯।  "Squads, Fixtures announced for SLC Provincial 50 Overs Tournament"। The Papare। সংগ্রহের তারিখ ১৯ মার্চ ২০১৯।  "Oshada Fernando"। ESPN Cricinfo। সংগ্রহের তারিখ ২৩ ফেব্রুয়ারি ২০১৯।  "Sri Lanka Test Squad for South Africa Series"। Sri Lanka Cricket। ৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৯।  "1st Test, Sri Lanka tour of South Africa at Durban, Feb 13-17 2019"। ESPN Cricinfo। সংগ্রহের তারিখ ১৩ ফেব্রুয়ারি ২০১৯।  "Kusal Mendis, Oshada Fernando lead Sri Lanka to historic series win"। ESPN Cricinfo।  "Rude end to South Africa's seven series home streak"। ESPN Cricinfo।  "Akila Dananjaya returns for South Africa ODIs"। ESPN Cricinfo। সংগ্রহের তারিখ ১৮ ফেব্রুয়ারি ২০১৯।  "1st ODI, Sri Lanka tour of South Africa at Johannesburg, Mar 3 2019"। ESPN Cricinfo। সংগ্রহের তারিখ ৩ মার্চ ২০১৯।  "Thirimanne and Shanaka to lead Sri Lanka in Pakistan"। International Cricket Council। সংগ্রহের তারিখ ১১ সেপ্টেম্বর ২০১৯।  "3rd T20I (N), Sri Lanka tour of Pakistan at Lahore, Oct 9 2019"। ESPN Cricinfo। সংগ্রহের তারিখ ৯ অক্টোবর ২০১৯।  "Oshada Fernando 'reminded me of Mahela' - SL selector thrilled with new crop"। ESPN Cricinfo। সংগ্রহের তারিখ ৯ অক্টোবর ২০১৯।  "Oshada Fernando, Wanindu Hasaranga the stars as Sri Lanka whitewash Pakistan"। ESPN Cricinfo। সংগ্রহের তারিখ ৯ অক্টোবর ২০১৯।  "Pakistan sniff series victory despite Fernando fightback"। Eurosport। সংগ্রহের তারিখ ২২ ডিসেম্বর ২০১৯।  আকিলা ধনঞ্জয় ফারভিজ মাহারুফ শ্রীলঙ্কান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে ওশাদা ফার্নান্দো (ইংরেজি) ক্রিকেটআর্কাইভে ওশাদা ফার্নান্দো (সদস্যতা প্রয়োজনীয়) (ইংরেজি)